**Northwest Airlinesin lento 253** oli lento, jolla nigerialainen Umar Farouk Abdulmutallab yritti räjäyttää itsensä 25. joulukuuta 2009. Northwest Airlinesin Airbus A330-323E -tyyppinen kone oli matkalla Alankomaiden Amsterdamista Yhdysvaltojen Detroitiin. Koneessa oli 278 matkustajaa ja 11 miehistön jäsentä.

Tapahtumien kulku
-----------------

Epäilty, 23-vuotias Umar Farouk Abdulmutallab, lensi KLM:n vuorolla 588 Amsterdamiin 24. joulukuuta. Amsterdamissa Schipholin lentoasemalla Abdulmutallab siirtyi Northwest Airlinesin koneeseen, joka lähti kello 8.45 paikallista aikaa kohti Yhdysvaltoja.

Hetkeä ennen laskeutumista Detroitiin 25. ja 26. päivän välisenä yönä Abdulmutallab sytytti pentaerytritolitetranitraattia sisältäneen pomminsa. Lentoemännät ja matkustajat reagoivat nopeasti tapahtumiin, taltuttivat miehen ja sammuttivat palon. Kone teki tapahtuman jälkeen hätälaskun Detroitiin. Kaikki matkustajat selvisivät hengissä uhkaavasta tilanteesta, vain kolmen matkustajan raportoidaan saaneen vammoja tapahtumaketjun aikana.

Abdulmutallab oli lisätty terroristiepäiltyjen listalle jo marraskuussa, mutta häntä ei ollut kuitenkaan lisätty lentokieltolistalle. Asiasta kertoi Yhdysvaltain edustajainhuoneen jäsen Peter King televisiokanava CNN:lle.

Reaktiot
--------

Yhdysvaltain presidentti Barack Obama määräsi lisää turvaohjeita Yhdysvaltoihin lentäville yhtiöille. Lentoyhtiöiden pitää teettää kaksinkertaiset turvatarkastukset matkustajien käsimatkatavaroille, toinen juuri ennen koneeseen nousua. Lisäksi matkustajien liikkumista koneessa tullee rajoittaa, samoin käsimatkatavaroiden käsittelyä. Miehistö ei saa antaa Yhdysvaltojen ilmatilassa ollessaan enää kuulutuksia, joista voisi päätellä koneen sijainnin.

Terroristijärjestö al-Qaida julistautui olevansa iskun takana. Obaman mukaan on syytä uskoa, että al-Qaida on antanut koulutuksen ja tekovälineet Abdulmutallabille Jemenissä. Obaman hallinto yrittää yhdessä Jemenin hallinnon tuhota terroristien leirejä Jemenissä, josta saattaa Obaman mukaan tulla seuraava terroristien koulutuspaikka.

Lähteet
-------

1. ↑  "Näimme pelon lentoemännän silmissä" *uusisuomi.fi*. Kustannusosakeyhtiö Uusi Suomi. Viitattu 3.1.2010.
2. 1 2 3 4  US plane attacker "sneaked" into Nigeria *tvnz.co.nz*. Television New Zealand Limited. Viitattu 3.1.2010. (englanniksi)
3. 1 2  Yhdysvaltain lennolla yritettiin terrori-iskua *mtv3.fi*. MTV3 Oy. Viitattu 3.1.2010.
4. ↑  Lentokoneen pommissa käytetty aine yllätti poliisin *mtv3.fi*. MTV3 Oy. Viitattu 3.1.2010.
5. ↑  Hän on lento 253:n sankari *iltalehti.fi*. Kustannusosakeyhtiö Iltalehti. Viitattu 3.1.2010.
6. ↑  Pommimies oli jo USA:n terroristilistalla *hs.fi*.  26.12.2009. Helsingin Sanomat, a Sanoma company. Viitattu 4.1.2010.
7. ↑  Finnair kiristää turvatoimia USA:n lennoilla. MTV3. Viitattu 3.1.2010.
8. ↑  Al-Qaida ilmoitti yrittäneensä räjäyttää Detroitin lennon *iltasanomat.fi*. Sanoma News Oy. Viitattu 3.1.2010.
9. ↑  Obama syytti al-Qaidaa lentokoneiskusta *iltasanomat.fi*. Sanoma News Oy. Viitattu 3.1.2010.
10. ↑  USA ja Jemen suunnittelevat iskuja terroristien piilopaikkoihin Jemenissä *hs.fi*. Helsingin Sanomat, a Sanoma company. Viitattu 3.1.2010.

Aiheesta muualla
----------------

* 

* Wikiuutisissa on aiheeseen liittyvä uutinen: ***Terroristi taltutettiin Detroitiin lentäneessä koneessa***